Джинджифилови бисквити "Коледни моменти" - Кулинарна Работилница
ДЕСЕРТИ	/ 14.12.2018
Рецептата за джинджифилови бисквити “Коледни моменти” е празнична и много усмихваща! Всички знаете, че покрай Коледа джинджифиловите бисквити са едни от най-приготвяните и това не е случайно. Не става въпрос само за многовековна традиция, родила се в Европа през 992 г., а за вкуса на джинджифиловите бисквити, който гали небцето. Съществуват може би хиляди вариации на рецепти за джинджифилови бисквити, но бъдете сигурни, че настоящата рецепта ще се превърне в една от любимите ви, защото съчетава чудесно всички продукти. Дъхът на масло и канела ще ви омагьоса още по време на месенето! Прекрасна идея за Коледа, както и за всеки друг зимен ден!
Приготвяне на джинджифилови бисквити “Коледни моменти”:
Джинджифилови бисквити “Коледни моменти” – рецепта
Коледни джинджифилови бисквити – рецепта
150 г масло (на стайна температура)
около 2 1/3 ч. ч. брашно
принт декорация по желание
Смесете брашното в дълбок съд с бакпулвера, канелата и предварително обеления и настърган джинджифил. Отделно разбийте яйцето, захарта и маслото, докато станат кремообразни. Прибавете на етапи сместа с брашното и замесете тесто. В началото то ще бъде като мокър пясък, но с времето ще придобие еднородност, наподобявайки влажен пластелин. Когато стигнете до този момент, оформете джинджифиловото тесто на топка, завийте със стреч фолио и оставете в хладилник за 30 минути. След това разточете тестото върху поръсена с брашно повърхност с дебелина около 0.5 см. Със сладкарски резци изрежете желаните форми и ги подредите в тава, покрита с хартия за печене. Печете бисквитките в загрята фурна на 160°С за 10-11 минути до леко порозовяване.
Когато са готови, ги оставете да изстинат, а след това декорирайте по желание с разтопен шоколад, айсинг, принт декорация и всичко, което ви диктува фантазията. Да ви е сладко!